**ZMLUVA O POSKYTNUTÍ SLUŽBY č. 2018 – 002**

**Uzatvorená podľa par. 269 odst. 2 a násl. Obchodného zákonníka č. 513 / 91 Zb. v platnom znení**

**Objednávateľ**

Názov spoločnosti : **All4Automotive s.r.o.**

Sídlo : **Sv.Bystríka 639/7 , 949 07 Nitra**

Prevádzka : **Staničná 1984 , 911 05 Trenčín**

Zastúpená : **Ing.Ondrej Jančovic - konateľ**

IČO : **51 306 409**

DIČ : **2120667934**

IČ DPH : **SK2120667934**

Bankové spojenie : **Tatra Banka Nitra**

Číslo účtu : **SK67 1100 0000 0029 4905 1110**

Spoločnosť je zapísaná v OR OS Nitra, Oddiel : Sro, vložka č. 44882/N

Ďalej len „ Objednávateľ „

a

**Poskytovateľ**

Názov spoločnosti : **PROFI ROTO s.r.o.**

Sídlo : **913 36 Selec č.d. 281**

Zastúpená : **Lukáš Puna - konateľ**

IČO : **46 403 370**

DIČ : **2023359602**

IČ DPH :

Bankové spojenie : **Tatra Banka**

Číslo účtu : **SK48 1100 0000 0029 2786 9368**

Spoločnosť je zapísaná v OR OS Trenčín , Oddiel : Sro , vložka č. 25253/R

Ďalej len „ Poskytovateľ „

**Článok I.**

**Predmet zmluvy**

1. Objednávateľ si u poskytovateľa objednáva poskytovanie nasledovnej služby za podmienok, ktoré budú špecifikované v jednotlivých objednávkach objednávateľa :

Inžinierske služby v oblasti návrhu a vývoja nových produktov automobilového a strojárenského priemyslu. Návrh, vývoj a vytvorenie 3D dát a 2D dokumentácie komponentov, dielov, strojov a zariadení pre automobilový a strojárenský priemysel spracovaných spôsobom obvyklým u objednávateľa alebo jeho zadávateľa / odberateľa.

Výkresová dokumentácia bude spracovaná v elektronickej podobe tak, aby poskytovateľ mohol spracovanú dokumentáciu založiť do objednávateľovho systému ( ďalej aj ako „ služba „ )

1. Zmluvné strany sa dohodli, že počas plnenia predmetu zmluvy budú vzájomne vo všetkých oblastiach týkajúcich sa predmetu zmluvy iniciatívne spolupracovať a na každý vzniknutý, resp. hroziaci problém druhú stranu včas písomne upozornia.

**Článok II.**

**Cena a trvanie služby**

1. Cena za službu je stanovená dohodou objednávateľa a poskytovateľa nasledovne :

**Cena za výkon inžinierskych služieb je : 20,- eur bez DPH / hodina**

**Cestovné náklady do miesta výkonu služby a späť : 0,30,- eur bez DPH / km**

V cene je zahrnutý výkon konštruktéra vrátane potrebného hardwarového a softwarového vybavenia.

1. Zmluva sa uzatvára na dobu neurčitú so začiatkom od : **4.4.2018**
2. Poskytnutie konkrétnej služby na objednané obdobie sa môže realizovať na základe záväznej mesačnej objednávky zo strany objednávateľa.

**Článok III.**

**Platobné podmienky**

1. Zmluvné strany sa dohodli, že úhrada dohodnutej ceny bude realizovaná na základe mesačnej faktúry vystavenej poskytovateľom. Objem a obsah odvedených služieb bude stanovený na základe protokolu o objeme a obsahu odvedených služieb za príslušné obdobie za konkrétny projekt, písomne, schváleného objednávateľom resp. jeho zadávateľom / odberateľom, ktorý bude povinnou prílohou faktúry. Faktúra bude vystavená vždy za uplynulé obdobie.
2. Faktúra je splatná v lehote 30 dní od jej doručenia objednávateľovi. V pochybnostiach sa predpokladá, že bola doručená v 3 deň po odoslaní.
3. Faktúra bude obsahovať údaje podľa ustanovenia par. 71, ods. 2 zák. č. 222/2004 Z.z. – Zákon o DPH.
4. V prípade, že nebude splnený čl. III , bod 1 alebo bod 3, objednávateľ je oprávnený vrátiť faktúru poskytovateľovi na doplnenie. V tomto prípade sa preruší plynutie lehoty splatnosti a nová lehota splatnosti začne plynúť doručením opravenej faktúry objednávateľovi.

**Článok IV.**

**Záväzky objednávateľa**

1. V prípade potreby poskytnutia služby sa objednávateľ zaväzuje k vystaveniu objednávky na poskytnutie služby poskytovateľom na objem a rozsah predpokladaných služieb na určené obdobie s uvedením predpokladaného počtu ľudí poskytovateľa alebo samotným poskytovateľom a záväzných termínov na odovzdanie objednanej služby objednávateľovi. Objednávateľ je oprávnený jednostranne zmeniť termín na odovzdanie objednanej služby, počet ľudí alebo predpokladaný objem a obsah služieb, alebo dočasne pozastaviť poskytovanie objednaných služieb, ak to oznámi poskytovateľovi aspoň 2 týždne pred pôvodným termínom odovzdania objednanej služby, pričom ani jedna z uvedených skutočností neoprávňuje poskytovateľa k úprave cien za vykonané služby ani k uplatňovaniu náhrady škody alebo iných nárokov voči objednávateľovi.
2. Objednávateľ sa zaväzuje za riadne a včas odovzdanú službu zaplatiť poskytovateľovi dohodnutú cenu na základe záväznej objednávky vystavenej poskytovateľovi služby podľa čl. II za podmienok dohodnutých v tejto zmluve.
3. Objednávateľ je povinný spolupracovať s poskytovateľom a jeho zadávateľom / odberateľom tak, aby mu umožnil výkon služby, zaväzuje sa k poskytovaniu informácií a podkladov nevyhnutných pre zabezpečenie realizácie služby.
4. Objednávateľ sa zaväzuje , že nebude ponúkať kmeňovým zamestnancom poskytovateľa pracovné ponuky počas doby trvania tejto zmluvy , ani po uplynutí platnosti zmluvy po dobu 2 rokov odo dňa ukončenia zmluvy.

**Článok V.**

**Záväzky poskytovateľa**

1. Poskytovateľ sa zaväzuje bezodkladne po doručení objednávky objednávateľa potvrdiť poskytnutie objednanej služby za podmienok uvedených v objednávke. Poskytovateľ sa zaväzuje vykonávať službu precízne a čo najlepším spôsobom. S využitím svojich odborných vedomostí a skúseností a v požadovanej kvalite. Poskytovateľ sa zaväzuje vystupovať nezávisle k objednávke vo väzbe na čas a voľnosť pri plnení predmetu zmluvy podľa objednávky.
2. Poskytovateľ bude službu vykonávať na vlastnom hardware a s vlastným softwarom, alebo na základe dohody s hardwarom a softwarom objednávateľa. Miesto poskytnutia služby bude v priestoroch poskytovateľa alebo po vzájomnej dohode v priestoroch objednávateľa alebo v priestoroch zadávateľa / odberateľa objednávateľa.
3. Poskytovateľ sa zaväzuje vykonávať službu tak, aby nedošlo k porušeniu práv inej osoby z priemyselného, alebo iného duševného vlastníctva. Poskytovateľ sa zaväzuje najneskôr v termíne odovzdania objednanej služby previesť na objednávateľa všetky práva z priemyselného alebo iného duševného vlastníctva ( vrátane autorských práv ), ktoré vznikli v súvislosti s poskytovaním služby. Cena za prevod autorských práv je zahrnutá v cene uvedenej v čl. II tejto zmluvy.
4. Informácie každého druhu, napr. technické, marketingové, strategické, alebo predajné dokumenty, výkresy, know-how, metódy, návrhy nástrojov, postupy, špecifické komponenty, skúšky, grafy, technické vysvetlenia, prototypy, vzorky, modely, software atď., s ohľadom na vykonávanie skúšok a výskumných a vývojových prác týkajúcich sa projektu ( ďalej len informácie ), s ktorými sa poskytovateľ stretne pri poskytovaní služieb v zmysle tejto zmluvy sú považované za duševné a priemyselné vlastníctvo Objednávateľa a sú prísne dôverného charakteru.
5. Poskytovateľ sa zaväzuje nezverejniť pod žiadnou zámienkou ani akýmkoľvek spôsobom uvedené informácie tretej strane bez predchádzajúceho písomného súhlasu objednávateľa.
6. Poskytovateľ sa zaväzuje, že bez predchádzajúceho písomného súhlasu objednávateľa nedá výsledky poskytovanej služby ani akúkoľvek jeho časť do užívania tretej osobe alebo s ním nebude inak disponovať, rozširovať alebo manipulovať, a to ani po ukončení platnosti tejto zmluvy.
7. Poskytovateľ sa zaväzuje v prípade ukončenia tejto zmluvy bezodkladne odovzdať objednávateľovi objednanú službu a všetky dokumenty, ktoré boli podkladom pre poskytovanie služby podľa tejto zmluvy.

**Článok VI.**

**Evidencia poskytovanej služby**

1. Poskytovateľ je povinný viesť evidenciu objemu a obsahu služby svojich zamestnancov, ktorí budú vykonávať služby pre Objednávateľa / zadávateľa – odberateľa objednávateľa / na dennej báze. Evidencia objemu a obsahu služby musí obsahovať informácie o detailnom cennom výkaze práce na konkrétnych úlohách, počte hodín, ktoré boli na týchto úlohách vykonané. Poskytovateľ sa zaväzuje, že všetky časové a pracovné výkony budú písomne schválené Objednávateľom / zadávateľom-odberateľom objednávateľa / na dennej báze.
2. Zodpovední pracovníci poskytovateľa zaznamenajú na konci každého pracovného týždňa v dokumente rozpracovanosti projektu určenom na tento účel, úlohy uskutočnené poskytovateľom a čas venovaný na ich vykonanie. Kópia tohto dokumentu bude písomne schválená zodpovedným pracovníkom objednávateľa / zadávateľa-odberateľa objednávateľa / a odovzdaná zodpovednému pracovníkovi poskytovateľa.

**Článok VII.**

**Zmluvné pokuty**

1. Poskytovateľ má právo pri omeškanej úhrade faktúry požadovať od objednávateľa úrok z omeškania do výšky 0,03 % z neuhradenej výšky faktúry za každý kalendárny deň omeškania.
2. Za nedodržanie v objednávke stanovených záväzných termínov môže objednávateľ požadovať od poskytovateľa zmluvnú pokutu vo výške 0,03 % z ceny záväznej objednávky za každý kalendárny deň omeškania.

**Článok VIII.**

**Záverečné ustanovenia**

1. Zmluvné strany sa dohodli, že zmluvu je možné ukončiť výpoveďou niektorej zo zmluvných strán. Výpoveď musí byť písomná, adresovaná druhej zmluvnej strane vo forme doporučeného listu. Výpovedná lehota je 1 mesiac a začína plynúť deň nasledujúci po doručení výpovede druhej zmluvnej strane. Poskytovateľ je povinný upozorniť objednávateľa na všetky úkony , ktoré je potrebné ešte vykonať v neukončených objednaných službách.
2. Prostredníctvom tejto Zmluvy o poskytnutí služby pre daný projekt nevznikne vzťah nadriadenosti a podriadenosti medzi poskytovateľom a medzi objednávateľom, okrem práva objednávateľa dávať pokyny a povinnosti dodávateľa alebo osoby poverenej realizáciou služby a rešpektovať pokyny a požiadavky súvisiace s realizáciou služby. Z charakteru poskytovaných služieb v zmysle predmetu zmluvy nie sú naplnené podmienky par. 1 odst. 2. až 3. Zákonníka práce č.311/2001 Z.z. týkajúce sa vzniku a navodenia stavu závislej činnosti vyjadrenej v pracovnom vzťahu a obdobnom pracovnom vzťahu.
3. Obe zúčastnené strany sa vzájomne zaväzujú dodržiavať najprísnejšiu dôvernosť o všetkom, čo by sa mohli dozvedieť pri realizácii služby. Strany sa zaväzujú dodržiavať túto dôvernosť počas a po vykonaní služby.
4. Vo veciach zmluvne nešpecifikovaných platia ustanovenia Obchodného zákonníka č. 513 / 1991 Z.z. v platnom znení. Ustanovenia tejto zmluvy môžu byť menené len po vzájomnej dohode formou písomných dodatkov k tejto zmluve.
5. Zmluva nadobúda platnosť po jej podpísaní štatutárnymi zástupcami oboch zmluvných strán, pričom právne účinky nastávajú dňom jej podpísania.
6. Zmluva je vyhotovená v 3 exemplároch, z toho 1 exemplár pre Poskytovateľa a 2 exempláre pre objednávateľa.
7. Zmluvné strany prehlasujú, že sa s obsahom zmluvy riadne oboznámili, rozumejú jej a súhlasia s ňou, čo potvrdzujú svojimi podpismi.

Za objednávateľa : Za poskytovateľa :

........................................................ .....................................................

Petr Vyskočil – konateľ Lukáš Puna -- konateľ

All4Automotive s.r.o. Nitra PROFI ROTO, s .r. o.

Trenčín 5.4.2018 Trenčín 5.4.2018